b'\n_START_ARTICLE_\nTianjinin satama\n_START_PARAGRAPH_\nTianjinin satama (kiin. \xe5\xa4\xa9\xe6\xb4\xa5\xe6\xb8\xaf, Ti\xc4\x81nj\xc4\xabn G\xc7\x8eng, LOCODE: CN TJP (Tianjin Pt) tai CN TSN) on Kiinan suurkaupunki Tianjinin suursatama Keltaisenmeren Bohainmereksi kutsutun lahden rannalla. Satama sijaitsee p\xc3\xa4\xc3\xa4kaupunki Pekingist\xc3\xa4 noin 160 kilometri\xc3\xa4 it\xc3\xa4kaakkoon.\n_START_SECTION_\nYksi maailman suurimmista satamista\n_START_PARAGRAPH_\nKokonaisrahtim\xc3\xa4\xc3\xa4r\xc3\xa4ll\xc3\xa4\xc3\xa4n (541,0 milj. tonnia) mitattuna Tianjinin satama oli vuonna 2015 nelj\xc3\xa4nneksi suurin satama. Konttiliikenteess\xc3\xa4 Tianjinin satama oli vuonna 2015 hollantilaislistan 10. sijalla maailmassa 14\xc2\xa0110 kTEU:n konttim\xc3\xa4\xc3\xa4r\xc3\xa4ll\xc3\xa4._NEWLINE_Satama nousi nelj\xc3\xa4nneksi suurimmaksi satamaksi 2010-luvun alkupuolella. Kiinalaisten satamatilastojen vertailavuutta muiden maiden tilastoihin tosin vaikeuttaa se, ett\xc3\xa4 kiinalaistilastoissa kotimaan rahtiliikenne esitet\xc3\xa4\xc3\xa4n osana satamien rahtim\xc3\xa4\xc3\xa4ri\xc3\xa4. Monen muun tahon satamatilastoissa tarkastellaan sen sijaan ainoastaan kansainv\xc3\xa4list\xc3\xa4 rahtiliikennett\xc3\xa4.'